Ҡырағай фауналағы төрҙәр әллә ни күп түгелxa0— һөтимәрҙәрҙең 60 төрө бар. Иң күп һанлылары мышы (7000-ләп баш), ҡоралай (43 000), ҡуян, ҡабан сусҡаһы (11 000). 1950—1960-сы йылдарҙа марал, аҫыл болан, янут кеүек эт күсерелә. Эстонияның ҡуйы урманлы күп төбәктәрендә һоро айыу (800-ләп баш) һәм һеләүһен (1000-ләп баш) бар. Урмандарҙа шулай уҡ төлкө, урман һыуһары, бурһыҡ, тейен күп. Йәнә урман көҙәне, аҫ, йәтсә, һыу буйҙарында шәшке, ҡама осрай. Терпе, туғырлама, төрткө күпләп йәшәй.